Praem Minista Charlot Salwai i askem ol man blong politik blong no politisaisem yusum safaring blong ol pipol we saeklon Hola i afektem.olgeta blong mekem politikol propaganda blong olgeta. Mr Salwai i talem se gavman, hemi kat fasin blong wok blong dil wetem wan disasta. Praem minista i talem se visit blong wan MP i kam long Pentecost just afta long saeklon Hola hemi mekem olsem se ino kat gavman. Hemi talem se i no gud blong yumi safaring blong ol pipol blong mekem politik long hem. Praem minista i talem se long kastom blong Pentecost taem we i kat ded pipol i serem sori be i no taem blong mekem politikol propaganda from 2020 general eleksen. Mr Salwai i talem se taem we gud taem i gud blong visitim aelan be ino long taem blong safaring nomo. Praem minista i talem se gavman i kat fasinblong wok we hemi chanel tru long NDMO..Hemi talem se any assistens blong ol dona kantri bae hemi.pas tru long NDMO be ino long ol man blong politik. Praem.minista i talem se sem toktok blong abiusim safaring blong ol pilol hemi bin mekem finis long taem blong ertuption blong Manaro volkeno. Praem minista i talem se fasin we hemi hapen long taem blong saeklon Pam we i lukim i kam miss-use blong assistens blong ol dona kantri. PM Salwai i talem se investigesen blong rilif saplae blong Pam i stap gohet. Hemi talem se ol dona kantri i helpem Vanuatu long gud heart mo hemi no stret blong ol man blong politik i go miss-usim. Hemi talem long ol pipol blong saut Pentecost se visit blong hem wetem minista blong climate change Ham Lini i kam long Pentecost hemi blong assurem pipol se gavman bae hemi helpem pipol we Hola i afektem olgeta. Praem Minista i talem se i kat erial assesmen finis mo i kat ol man blong gavman bae oli pas bagegen. Ol chiefs blong saut Pentecost oli talem tankiu long praem minista mo Mr Lini blong save visitim olgeta. Long saut Pentecost long Pangi eria mo long Melsisi long sentrol Pentecost pipol i talem se oli risivim woning leit. Long Melsisi sam.pipol i talem oli kasem woning 3 be woning wan mo 2 oli no kasem. Oli talem se taem oli kasem woning 3 be Hola i stap wip finis. Long sentrol Pentecost wan man i lusum laef blong hem afta we wan stamba blong blak palm hemi fuldaon long hem.
tpi_Latn